No 809/2014 на Комисията (4). Задължително изискване обаче е тази дерогация да не е в ущърб на доброто финансово управление, както и да се осигури достатъчна степен на увереност. От своя страна, държавите членки, които използват тази дерогация, са длъжни да предприемат всички необходими мерки, за да се избегнат надплащания и евентуалните недължимо платени суми да се съберат действително и бързо. Също така използването на дерогацията следва да е включено в декларацията за управлението, предвидена в член 7, параграф 3, първа алинея, буква б) от Регламент (ЕС) No 1306/2013, за финансовата 2021 година.
 (6)
 Мерките, предвидени в настоящия регламент, са в съответствие със становището на Комитета по земеделските фондове, Комитета за директните плащания и Комитета за развитие на селските райони,
 ПРИЕ НАСТОЯЩИЯ РЕГЛАМЕНТ:
 Член 1
 Чрез дерогация от член 75, параграф 1, трета алинея от Регламент (ЕС) No 1306/2013, по отношение на референтната 2020 година държавите членки може да отпускат авансови плащания в размер до 70 % при директните плащания, посочени в приложение I към Регламент (ЕС) No 1307/2013, и в размер до 85 % при подпомагането по програмите за развитие на селските райони, посочено в член 67, параграф 2 от Регламент (ЕС) No 1306/2013.
 Член 2
 Чрез дерогация от член 75, параграф 2, първа алинея от Регламент (ЕС) No 1306/2013, по отношение на референтната 2020 година държавите членки може да отпускат авансови плащания при директните плащания, посочени в приложение I към Регламент (ЕС) No 1307/2013, след приключване на административните проверки, предвидени в член 74 от Регламент (ЕС) No 1306/2013.
 Член 3
 За държавите членки, които прилагат член 2 от настоящия регламент, декларацията за управлението, която се изготвя в съответствие с член 7, параграф 3, първа алинея, буква б) от Регламент (ЕС) No 1306/2013, трябва да съдържа за финансовата 2021 година потвърждение, че са избегнати надплащания на бенефициерите и че евентуалните недължимо платени суми са събрани действително и бързо въз основа на проверка на цялата необходима информация.
 Член 4
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 април 2020 година.
 За Комисията
 Председател
 Ursula VON DER LEYEN
 (1) ОВ L 347, 20.12.2013 г., стр. 549.
 (2) Регламент (ЕС) No 1307/2013 на Европейския парламент и на Съвета от 17 декември 2013 г. за установяване на правила за директни плащания за земеделски стопани по схеми за подпомагане в рамките на общата селскостопанска политика и за отмяна на Регламент (ЕО) No 637/2008 на Съвета и Регламент (ЕО) No 73/2009 на Съвета (ОВ L 347, 20.12.2013 г., стр. 608).
 (3) Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета (ОВ L 347, 20.12.2013 г., стр. 487).
 (4) Регламент за изпълнение (ЕС) No 809/2014 на Комисията от 17 юли 2014 г.